**PRACOVNÝ LIST pre birmovancov**

2.13. Večný život

**Doplň chýbajúce slová:**

1. Boh odhalí celú plnosť svojho života a svojej lásky**.** *„Ani oko nevidelo, ani ucho nepočulo, ani do ľudského srdca nevystúpilo, čo Boh pripravil tým, ktorí ho* ***milujú****.“* (1Kor 2,9)
2. Ježiš hovorí, že v dome jeho Otca je „*mnoho* ***príbytkov****. Keby to tak nebolo bol by som vám povedal, že vám idem pripraviť miesto?! Keď odídem a pripravím vám miesto, zasa prídem a vezmem vás k sebe, aby ste aj vy boli tam, kde som ja. A cestu, kam idem, poznáte*.“ (Jn 14,2-4)
3. Tento dokonalý život s Najsvätejšou Trojicou, toto spoločenstvo života a lásky s ňou, s Pannou Máriou, s anjelmi a so všetkými blaženými sa volá „**nebo**“. Nebo je posledný cieľ človeka a splnenie jeho najhlbších túžob, stav vrcholnej a definitívnej blaženosti. (KKC 1024)
4. Nebo a peklo, aj očistec sú **stav duše**. Nie miesto. Buď v blaženom videní Boha naveky alebo večná strata videnia Boha. Očistec je dočasná strata Boha.
5. Smrť je následkom **hriechu**.Namiesto života prišla smrť. (porov. Gn 2,17, 3,19)
6. Jedine v Bohu môže mať človek život a blaženosť, pre ktoré bol stvorený a po ktorých túži. Hlavný trest pekla spočíva vo večnej odlúčenosti od **Boha**,. (KKC 1035)
7. Boh nestvoril človeka k zániku, ale k **životu**. Lebo miluje človeka.
8. Preto dobrý Boh Otec poslal svojho jednorodeného Syna, Ježiša, ktorý svet spasí. Robí to rád každý deň. Z lásky a dobrovoľne: „*Kto je moje telo a pije moju krv, má* ***večný život*** *a ja ho vzkriesim v posledný deň. ... Kto je tento chlieb, bude žiť naveky*.“ (Jn 6,54.58)

**Zamyslenie:**

Boh nestvoril človeka k zániku, ale k životu. Lebo miluje človeka. „Stačí, aby sme sa zamilovali, a nebudeme si priať nič, len aby tento stav nikdy neskončil. „Boh je láska“ (1Jn 4,16) a „Láska nikdy neprestane“ (1Kor 13,8) Preto aj láska je večná, lebo je božská. Ak zostávame v láske, vstupujeme do nekonečnej Božej prítomnosti.“ (Youcat 156) Božie kráľovstvo je už tu na zemi, u ľudí, ktorí Bohu dovolia, aby ich premenil. Ktorí dovolia, aby milovali Jeho láskou. (Youcat 89) „Nebo na zemi je všade, kde sú ľudia naplnení láskou k Bohu, k svojim blížnym a k sebe samým.“ (sv. Hildegarda)

Je podľa teba možné žiť „nebo na zemi“? Čo pre to môžeš urobiť? ... - Dovoľ Bohu, aby si miloval ako On.

Peklo spočíva v konečnom vylúčení zo spoločenstva s Bohom, a to vlastnou vinou. Duše tých, čo zomierajú v stave smrteľného hriechu, zostupujú hneď, kde trpia pekelné muky, symbolicky povedané – večný oheň. (KKC 1035) Napíš, ako sa môžeš zbaviť ťažkého, smrteľného hriechu?

Aká je tvoja cesta užívania si života? Je prekážkou na tvojej ceste do neba? (nie túžba po dobrách je zlá, ale nezriadená túžba po dobrách je zlá) Porozprávajte sa o tom.

Tí, čo zomierajú v Božej milosti a v priateľstve s Bohom, ale nie sú dokonale očistení,, hoci sú si istí nebom, po smrti podstupujú očisťovanie. Miera nutného očisťovania závisí od miery uskutočnenej resp. neuskutočnenej lásky, ktorú žili/nežili počas svojho života.

Ako môžeš pomôcť svojim blízkym dostať sa po smrti z očistca do neba? Môžu aj oni tebe pomôcť dostať sa do neba? Svoje odpovede napíš.

Tí, čo zomierajú v Božej milosti a v priateľstve s Bohom, sú dokonale očistení, žijú naveky s Kristom. V nebi. Sú navždy podobní Bohu, lebo ho vidia „takého, aký je“ (1 Jn 3,2), „z tváre do tváre“ (1 Kor 13,12). Nebo je posledný cieľ človeka a splnenie jeho najhlbších túžob, stav vrcholnej a definitívnej blaženosti.(KKC 1023-24)

Čo znamená podľa teba život v priateľstve s Bohom?

Ako sa môžeš pripravovať na nebo?

Ježiš prišiel na to, aby ti neustále bol nablízku. Aby ti dával život, ktorý má sám v sebe. Robí to rád každý deň. Z lásky a dobrovoľne: „*Kto je moje telo a pije moju krv, má večný život a ja ho vzkriesim v posledný deň. ... Kto je tento chlieb, bude žiť naveky*.“ (Jn 6,54.58) Každý, kto odmieta v tomto živote Ježišovu milosť, odsudzuje sám seba. O aké Ježišovo pozvanie ide?

Čo je v tvojom živote tým, za čo by si bol ochotný dať veľmi veľa?

**Aktivita:**

Sprav si deväť prvých piatkov. Viac si o tom môžete porozprávať v spoločenstve: <http://skauting.inky.sk/Program/Vyzva9PrvychPiatkov.pdf> Alebo modlitba za zomrelého blízkeho človeka/za duše v očistci

**Modlitba:**

Modlitba k sv. Jozefovi, patrónovi dobrej smrti: „Svätý Jozef, opravdivý ženích Panny Márie a pestún Ježiša Krista, oroduj za nás, aj za tých, čo v tento deň/túto noc zomierajú. Amen.

**Chýbajúce slová:** 1. milujú; 2. príbytkov; 3. nebo; 4. stav duše; 5. hriechu; 6. Boha; 7. k životu, 8. večný život